"Unenäod" ja "unenägemine"on kaks esinevat asja. Viimatimainitud termin kirjeldab kogemust, mis magamise ajal mitmeid kordi  aset leiab. Esimene aga kirjeldab kõike seda, mida saab sellest kogemusest tagasi tuua ja meenutada. Unenäo jutustus ei ole mitte kunagi päris seesama, mis unenägemise kogemus ning inimlik eksimine võib teha selle sootuks erinevaks. Keel ja mälu ei ole lihtsalt suutelised seda otse edasi andma. Unenägemise protsess paistab olevat inimese tervise ja tasakaalu jaoks eluliselt oluline, isegi kui unenägusid harva mäletatakse. See suhe võib olla analoogiline sellega, mis esineb transpersonaalsete kogemuste  kirjelduste ja nende andmete vahel, mis näitavad transpersonaalsete kogemuste jutustamisega kaasnevaid ebaharilikke ajuaktiivsuse karakteristikuid. Oma raamatus Why God Won't Go Away kirjeldavad Anderw Newberg, Eugene d'Aquili ja Vince Rause (2001) neuroloogiliste sündmuste ahelat, mida seostatakse mõnede budistide jutustustega "universumiga kooskõlas olemisest" ning mõnede kristlike mõtisklejate kogemustega "ühtsusest Jeesusega."